Help my asb Dokter Bets. ek kan nie meer nie. | Health24
Posted by: Wilma | 2010/05/20
Help my asb Dokter Bets. ek kan nie meer nie.
Jammer ek pla weer Dokter Bets. Ek soek ''n skouer om op te huil. Ek het my lus vir die lewe verloor nou dat Riana nie meer daar is nie. Ek wil net huil. Ek sukkel om te slaap en ek sukkel om op my werk te konsentreer. Ek het nie krag of lus om my meisiekind (11) te help met die eksamen nie. Ek weet ek kry myself net jammer, maar ek kan nie daarvoor help nie.
Is daar nog iets wat ek by ''n apteek kan koop om my beter te laat voel? Ek is nie lus vir Dokter toe gaan op hierdie stadium nie.
Wil net beter voel (ek drink al die afgelope 5 jaar Centrum A-Z) My man se geduld is ook op met my.
Moenie te hard op jouself wees nie - dit is 'n normale rou reaksie. Ek het self deur so episode gegaan 'n paar jaar gelede met die verlies van 'n familie lid. Mens moet soms maar 'n antidepressant drink vir 'n paar maande want veral 'n ma kan nie van haarself gee as sy niks oorhet om te gee nie. Dit mag help om 'n berader te sien om jou te help om jou gevoelens te verwerk, en praat tog met jou GP. Toets jouself vir depressie op http://www.drhansdreyer.com/questionnaire.php
En jy mag jouself maar jammer kry - dis 'n groot tragedie! (Ek het gaan kyk na statistieke - net 0.5% van mense wat Q koors kry word ernstig siek daarvan)